Цветан Ангелов
Съвременен снежен човек

chitanka.info

Снежен човек ще направим ли пак?

Да потъркалите топки от сняг!

— Ето за тялото — рече ми Спас.

— И за главата — усмихнах се аз.

Ето го. С нос. И с капела от слама.

Има и шуба. Какво ли си няма?

Няма си — рекох — метла. И се чуди

как да живее и как да се труди.

Аз му донесох метлата от къщи,

само че снежният байчо се мръщи.

Прахосмукачка донесе му Спас —

той се усмихна доволен тогаз!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.